
Õiend määruse eelnõu juurde
Narva Linnavolikogu 28.09.2006.a. määrusega nr 42 kinnitatud „Narva linna arengudokumentide menetlemise korra“ muutmine
Korra muutmine toimub vastavalt kohaliku omavalitsuse korralduse seaduse § 6 lõike 3 punkti 2 ning § 37 lõike 4 ja lõike 6 alusel, planeerimisseaduse § 8 alusel, haldusmenetluse seaduse § 64 lõike 1 alusel.
Narva Linnavolikogu kantselei poolt oli koostatud ja Linnavolikogu määrusega 28.09.2006.a nr. 42 kehtestatud Narva linna arengudokumentide menetlemise kord, mis sätestab Narva linna ametiasutuste ning nende hallatavate asutuste poolt koostatavate Narva linna arengut määratlevate dokumentide liigid, nende koostamise algatamise, koostamise, läbivaatamise ja avalikustamise korra ning seosed erinevate arengudokumentide vahel.
Narva Linna Arenduse ja Ökonoomika Amet oma kirjaga 27.10.2011 nr 1.1-14/8600 pööras Linnavolikogu tähelepanu sellele, et Kohaliku omavalitsuse korralduse seadus on muutunud ja seoses sellega ei vasta hetkel kehtiv Narva linna arengudokumentide menetlemise kord KOKSi sätetele.
Arvestades Linnavolikogu ettepanekut, Narva Linna Arenduse ja Ökonoomika Amet valmistas ette vastava määruse eelnõu ning teatas sellest oma 14.12.2011 kirjas nr 1.1-14/10180 teistele Linnavalitsuse ametitele, pakkudes teha oma muudatusettepanekuid eelnõusse. Oma ettepanekud esitas Kultuuriosakond, need on arvestatud määruse eelnõusse.
25.01.2012.a. linnavalitsuse protokollilise otsuse alusel määruse eelnõu oli esitatud Linnavolikogule läbivaatamiseks ja vastuvõtmiseks.
Seoses sellega, et Linnavolikogu saatis oma 28.02.2012 kirjaga nr. 2-21/1876 eelnõu tagasi linnavalitsusse täiendamiseks, Narva Linna Arenduse ja Ökonoomika Amet tegi korduva päringu nendele ametitele kes ei vastanud eelmisele päringule, paludes teha oma muudatusettepanekuid eelnõusse.
Oma ettepanekud esitas Arhitektuuri- ja Linnaplaneerimise Amet, enamus neist Narva Linna Arenduse ja Ökonoomika Amet arvestas käesolevasse määruse eelnõusse.
Käesolevaga Narva Linna Arenduse ja Ökonoomika Amet taotleb selle määruse eelnõu vastuvõtmist.
Haldusmenetluse seaduse § 64 lg 1 antud seaduse 4. jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Õiendile on lisatud hetkel kehtiv Narva linna arengudokumentide menetlemise kord, mida muudetakse määruse eelnõuga.

